b'\n_START_ARTICLE_\nElinkeinohallitus\n_START_PARAGRAPH_\nElinkeinohallitus oli vuosina 1973\xe2\x80\x931990 kauppa- ja teollisuusministeri\xc3\xb6n alaisuudessa toiminut Suomen valtion keskusvirasto. Sen t\xc3\xa4rkeimm\xc3\xa4t teht\xc3\xa4v\xc3\xa4t olivat hinta- ja elintarvikevalvonta, taloudellisen kilpailun edist\xc3\xa4minen ja kuluttajansuoja-asiat. Elinkeinohallitus my\xc3\xb6s my\xc3\xb6nsi toimiluvat matkatoimistoille ja valvoi niit\xc3\xa4._NEWLINE_Elinkeinohallituksen lakkauttamisen j\xc3\xa4lkeen sen seuraajiksi perustettiin Kuluttajavirasto, Elintarvikevirasto ja Kuluttajatutkimuskeskus.'